Diari Oficial de la Generalitat Valenciana


Sumari del DOGV 667, del 23-09-1987 (1987/800540)

ORDRE de 28 de juliol de 1987, de la Conselleria d'Agricultura i Pesca, per la qual es convoca el II Premi de Cooperativisme Agrari Valencià.
---------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/07/28/(1)/dof/vci/html**

### Dades del document

Número de DOGV
:   667

Data del DOGV
:   23-09-1987

Secció del DOGV
:   DISPOSICIONS GENERALS

Número del document
:   1987/800540


Data del document
:   28-07-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Ordre de 28 de juliol de 1987, de la Conselleria d'Agricultura i Pesca, per la qual es convoca el II Premi de Cooperativisme Agrari Valencià.  
Seguint la iniciativa adoptada l'any passat, aquesta Conselleria considera convenient la dotació del II Premi de Cooperativisme Agrari Valencià.  
Amb aquest Premi hom pretén, d'una banda, difondre el coneixement del Cooperativisme Agrari entre els joves, i d'altra, investigar els principals problemes d'índole social que generen les societats cooperatives entre els seus membres, ja siguen socis, ja personal laboral al servei d'aquests.  
En atenció d'aquests motius, i fent ús de les facultats que legalment tine atribuïdes,  
ORDENE:  
Article primer  
Es convoca el II Premi de Cooperativisme Agrari Valencià.  
Article segon  
L'esmentat Premi s'estructura en dues seccions, delimitades pels caràcters dels seus aspirants, pel tema del treball i per la dotació econòmica respectiva.  
Dites modalitats es regiran per les bases següents:  
1. SECCIO A. Podran aspirar al Premi, en la Secció A, tot espanyol de naixement o resident, a la Comunitat Valenciana, l'edat del qual quede compresa entre els dotze i els setze anys.  
El tema del treball haurà de versar sobre una cooperativa situada a la Comunitat Valenciana: orígens, activitats que desplega, paper social i econòmic que representa a la seua localitat o comarca, etc.  
El treball haurà de ser presentat mecanografiat, a doble espai, en foli i per una cara, amb una extensió de quinze folis.  
La dotació del Premi consistirà en material didàctic divers, viatge educatiu, etc, valorat en 100.000 Pta., a elegir pel beneficiari.  
El treball que obtindrà el segon lloc, serà gratificat amb material didàctic valorat en 50.000 Pta. i el treball que obtindrà el tercer lloc, serà gratificat amb material didàctic divers, valorat en 25.000 Pta. En ambdós casos, es lliurarà diploma commemoratiu.  
2. SECCIO B. Podran aspirar al Premi en aquesta Secció B, tot espanyol major de setze anys, que haja nascut, o residesca, a la Comunitat Valenciana.  
Els temes del treball hauran de versar sobre: «les repercussions socials que l'organització cooperativa planteja entre els socis i el personal al servei d'aquesta» i/o «l'acció formativa que les cooperatives han de desplegar en el seu àmbit».  
El treball haurà de ser presentat mecanografiat, a doble espai, en foli i per una cara.  
La dotació del premi serà de 500.000 Pta. i placa commemorativa.  
3. El Tribunal que atorgarà el Premi estarà format per:  
President: Hnble. Sr. Conseller d'agricultura i Pesca.  
Vice-president: El Director de l'Institut de Cooperativisme Agrari Valencià.  
Vocals: Un representant de la Conselleria de treball.  
- Un representant de la Conselleria de Cultura.  
- Un representant dels Sindicats Agraris de la Comunitat Valenciana.  
- Un representant de la Federació de Cooperatives Agràries de la Comunitat Valenciana.  
- Tres socis de Cooperatives Agràries de primer grau elegits un per cadascuna de les Unions Províncials de Cooperatives del Camp de la Comunitat Valenciana.  
- Un representant del Servei d'Extensió Agrària.  
- El Secretari de l'Institut de Cooperativisme Agrari Valencià, que exercirà les funcions de Secretari del Tribunal, amb veu i sense vot.  
4. Els Treballs que concórreguen al Premi hauran de ser presentats al Registre de la Conselleria d'agricultura i Pesca, C/ Amadeu de Savoia núm. 2, sense la identificació personal de l'autor, acompanyats d'una plica tancada en la qual figuraran, a l'interior, les dades personals del seu autor i a l'exterior, el títol del treball presentat; a la part superior del sobre haurà de figurar la Secció A o B.  
5. El termini de presentació dels treballs conclourà a les 14 hores del 15 de novembre de 1987.  
6. Els Premis de cada Secció seran indivisibles, i el Tribunal tindrà la facultat de concedir accèssits i de declarar-los deserts quan, segons el seu judici, no hi concarreran els mèrits suficients en els treballs presentats. En qualsevol cas el veredicte és inapel·lable, i el Tribunal es reserva la facultat d'interpretar les bases d'aquesta convocatòria.  
7. La Conselleria d'agricultura i Pesca es reserva la possibilitat de publicar els treballs premiats durant un termini màxim de dos anys.  
8. La data i el lloc de lliurament dels Premis, serà oportunament comunicada a les persones aspirants. Els qui no hagen estat premiats podran recollir els seus treballs durant el termini de tres mesos a partir d'aquella data.  
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
València, 28 de juliol de 1987.


Còpia Permalink ELI